ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 850
30 Μαρτίου 2016
ΑΠΟΦΑΣΕΙΣ
Αριθμ. 28/2015
Έγκριση εν μέρει την υποβαλλόμενης με την 1/2015 απόφαση της Ολομέλειας των Δικαστών του Διοικητικού
Πρωτοδικείου Ναυπλίου τροποποίηση του ισχύοντος
Κανονισμού Εσωτερικής Υπηρεσίας του ανωτέρω Διοικητικού Πρωτοδικείου (2763/27.4.2009 απόφαση του
Γενικού Γραμματέα του Υπουργείου Δικαιοσύνης, Β΄
891/13.5.2009) και αναπέμπει την απόφαση αυτή στο
ίδιο όργανο προς τροποποίηση και συμπλήρωσή της,
κατά το σκεπτικό.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα στις 4 Νοεμβρίου 2015, ημέρα Τετάρτη και
ώρα 17.00 συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Νικ. Σακελλαρίου, Πρόεδρο του Συμβουλίου της Επικρατεί−
ας, Πρόεδρο, Αθ. Ράντο, Ε. Σάρπ, Ν. Μαρκουλάκη, Μ.
Καραμανώφ, Αικ. Σακελλαροπούλου, Ι. Γράβαρη, Αντιπροέδρους του Συμβουλίου της Επικρατείας και τους
Συμβούλους Γ. Παπαγεωργίου, Ι. Μαντζουράνη, Αικ. Χριστοφορίδου, Δ. Αλεξανδρή, Μ. − Ε. Κωνσταντινίδου, Α.
− Γ. Βώρο, Π. Ευστρατίου, Γ. Ποταμιά, Μ. Γκορτζολίδου,
Ε. Νίκα, Ε. Αντωνόπουλο, Γ. Τσιμέκα, Σπ. Μαρκάτη, Π.
Καρλή, Α. Ντέμσια, Φ. Ντζίμα, Σπ. Χρυσικοπούλου, Μ.
Παπαδοπούλου, Δ. Κυριλλόπουλο, Ά. Καλογεροπούλου,
Ε. Κουσιουρή, Ο. Ζύγουρα, Β. Ραφτοπούλου, Κ. Φιλοπούλου, Θ. Αραβάνη, Κ. Πισπιρίγκο, Α. Χλαμπέα, Τ. Κόμβου,
Β. Αναγνωστοπούλου − Σαρρή, Π. Μπραΐμη, Π. Χαμάκο,
Ηλ. Μάζο, Α. − Μ. Παπαδημητρίου, Χρ. Ντουχάνη, Β. Κίντζιου, Θ. Τζοβαρίδου, Ε. Παπαδημητρίου, Κ. Νικολάου,
Β. Πλαπούτα, Δ. Εμμανουηλίδη, Ο. Παπαδοπούλου, Μ.
Σωτηροπούλου και Ι. Σύμπλη. Τα λοιπά μέλη, αν και
προσκλήθηκαν, δεν εμφανίσθηκαν, γιατί είχαν κώλυμα.
Παρέστη επίσης η Γραμματέας Μ. Παπασαράντη, Προϊσταμένη της Διεύθυνσης της Γραμματείας του Συμβου−
λίου της Επικρατείας. Θέμα της συζήτησης, σύμφωνα
με την πρόσκληση του Προέδρου, ήταν η έγκριση της
υπ’ αριθμ. 1/2015 αποφάσεως της Ολομέλειας του Διοικητικού Πρωτοδικείου Ναυπλίου.
Το Συμβούλιο άκουσε την εισηγήτρια της υποθέσεως,
Σύμβουλο Επικρατείας, Σπ. Χρυσικοπούλου.
Σκέφθηκε κατά τον Νόμο
1. Επειδή, με το 1441/13.10.2015 έγγραφο (αριθ. Σ.τ.Ε.
Γ960/16.10.2015) της Προέδρου − Προϊσταμένης του
Διοικητικού Πρωτοδικείου Ναυπλίου υποβλήθηκε στο
Συμβούλιο της Επικρατείας προς έγκριση, σύμφωνα
με τη διάταξη της παραγράφου 7 του άρθρου 17 του
«Κώδικα οργανισμού δικαστηρίων και κατάστασης δικαστικών λειτουργών» (Ν. 1756/1988), όπως η παράγραφος
αυτή αντικαταστάθηκε με την παρ. 2 του άρθρου 86
του Ν. 4055/2012, η 1/2015 απόφαση της Ολομέλειας
των Δικαστών του Διοικητικού Πρωτοδικείου Ναυπλίου,
που εκδόθηκε ύστερα από το 3589/22.10.2014 έγγραφο
της Γενικής Επιτρόπου της Επικρατείας των τακτικών
διοικητικών δικαστηρίων. Με την πιο πάνω απόφαση
επιχειρείται η τροποποίηση του ισχύοντος Κανονισμού
Εσωτερικής Υπηρεσίας του ανωτέρω Διοικητικού Πρωτοδικείου (2763/27.4.2009 απόφαση του Γενικού Γραμ−
ματέα του Υπουργείου Δικαιοσύνης, Β΄ 891/13.5.2009).
Ήδη, η απόφαση αυτή (1/2015) εισάγεται προς έγκριση
από την Ολομέλεια του Συμβουλίου της Επικρατείας
κατόπιν της από 27.10.2015 πρόσκλησης του Προέδρου
του Συμβουλίου της Επικρατείας.
2. Επειδή, κατά το στοιχ. Α΄ παρ. 1 του άρθρου 17 του
Κώδικα οργανισμού δικαστηρίων και κατάστασης δικαστικών λειτουργών (Κ.Ο.Δ.Κ.Δ.Λ.), ο οποίος κυρώθηκε με
το άρθρο πρώτο του Ν. 1756/1988 (Α΄ 35), όπως η παράγραφος αυτή αντικαταστάθηκε με το άρθρο 52 παρ. 1
του Ν. 3659/2008 (Α΄ 77), «... κάθε δικαστήριο ή εισαγγελία... καταρτίζουν κανονισμό εσωτερικής υπηρεσίας, ο
οποίος συμπληρώνεται, τροποποιείται ή αντικαθίσταται,
όταν επιβάλλεται από υπηρεσιακές ανάγκες», ενώ, κατά
την παρ. 4 του ίδιου στοιχείου και άρθρου, όπως η παράγραφος αυτή αντικαταστάθηκε με το άρθρο 86 παρ.
1 του Ν. 4055/2012 (Α΄ 51), «Ο Υπουργός Δικαιοσύνης, Διαφάνειας και Ανθρωπίνων Δικαιωμάτων, ο Εισαγγελέας
του Αρείου Πάγου, ο Γενικός Επίτροπος της Επικρατείας του Ελεγκτικού Συνεδρίου, ο Γενικός Επίτροπος
της Επικρατείας των τακτικών διοικητικών δικαστηρίων
και ο Πρόεδρος του οικείου Συμβουλίου Επιθεώρησης
έχουν δικαίωμα να ζητήσουν τη σύνταξη, συμπλήρωση,
τροποποίηση ή αντικατάσταση κανονισμού, του οικείου
δικαστηρίου και δικαιοδοτικού κλάδου». Τέλος, κατά
την παρ. 7, όπως η παράγραφος αυτή αντικαταστάθηκε
με το άρθρο 86 του Ν. 4055/2012 (Α΄ 51), «Οι κανονισμοί και οι τροποποιήσεις τους υποβάλλονται αμέσως
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
στις οικείες ολομέλειες των ανώτατων δικαστηρίων, οι
οποίες έχουν δικαίωμα συμπλήρωσης, τροποποίησης ή
ακύρωσης αυτών, ως προς όλα τα σημεία και ειδικότερα
ως προς τον αριθμό των δικασίμων και των υποθέσεων
που προσδιορίζονται σε κάθε δικάσιμο. Οι κανονισμοί
ισχύουν μόνο μετά την τελική έγκριση τους από τις
ολομέλειες των ανώτατων δικαστηρίων και αφού διαβιβαστούν στον Υπουργό Δικαιοσύνης, Διαφάνειας και
Ανθρωπίνων Δικαιωμάτων δημοσιεύονται στην Εφημερίδα της Κυβερνήσεως».
3. Επειδή, κατά την έννοια των αναφερόμενων στην
προηγούμενη σκέψη διατάξεων, όπως συνάγεται και
από την εισηγητική τους έκθεση, κατά την οποία η
έγκριση των κανονισμών εσωτερικής υπηρεσίας των
δικαστηρίων από τις οικείες ολομέλειες των ανωτάτων δικαστηρίων θεσπίζεται προκειμένου «να μπορεί η
ολομέλεια του ανώτατου δικαστηρίου να ελέγξει κατά
πόσο ο οριζόμενος με τον κανονισμό αριθμός δικασίμων και των υποθέσεων που προσδιορίζεται σε κάθε
δικάσιμο είναι αυτός που αρμόζει για το δικαστήριο
για το οποίο πρόκειται», η Ολομέλεια του Συμβουλίου
της Επικρατείας σε Συμβούλιο, ελέγχοντας υποβαλλόμενο προς έγκριση κανονισμό εσωτερικής υπηρεσίας
τακτικού διοικητικού δικαστηρίου, έχει την αρμοδιότητα,
χωρίς να υποκαθίσταται στην κρίση των δικαστών της
ολομέλειας του οικείου δικαστηρίου, να ελέγχει κατά
πόσο συγκεκριμένες ρυθμίσεις του κανονισμού, και ιδίως αυτές που συνάπτονται με το σκοπό της εύρυθμης
και αποτελεσματικής λειτουργίας του δικαστηρίου από
πλευράς ταχείας διεκπεραιώσεως των εισαγόμενων
σ' αυτό υποθέσεων, εξυπηρετούν τον εν λόγω σκοπό
και να υποδεικνύει την προσθήκη σχετικών ρυθμίσεων.
Εξάλλου, οι ανωτέρω διατάξεις δεν απονέμουν στο Συμβούλιο της Επικρατείας γνωμοδοτική απλώς αρμοδιότη−
τα. Είτε σε σχέση με τις ευθέως υποβαλλόμενες προς
κρίση διατάξεις κανονισμού είτε σε σχέση με άλλες διατάξεις υφιστάμενων κανονισμών, για τις οποίες ειδικώς
κρίνεται ότι, λόγω συνάφειας, το Συμβούλιο της Επικρατείας έχει αρμοδιότητα διατυπώσεως παρατηρήσεων, οι
διατυπούμενες παρατηρήσεις είναι από τη φύση τους
δεσμευτικές ως προς την υποδεικνυόμενη κατεύθυνση
και το προτεινόμενο βασικό περιεχόμενο των προς θέσπιση ρυθμίσεων ή τροποποιήσεων. Περαιτέρω, κατά
την έννοια των αυτών διατάξεων, δεν είναι επιτρεπτή
η αντικατάσταση ή τροποποίηση θεσπισμένων ήδη
κανονισμών δικαστηρίων, με την εισαγωγή ρυθμίσεων,
που οδηγούν, αμέσως ή εμμέσως, σε επιβράδυνση του
ρυθμού εκδίκασης των υποθέσεων. Κατ’ ακολουθίαν,
δεν πρέπει να εισάγονται ρυθμίσεις με αντικείμενο τη
μείωση του αριθμού δικασίμων ή του αριθμού των υποθέσεων οι οποίες προσδιορίζονται σε κάθε δικάσιμο,
καθώς και εκείνων τις οποίες χρεώνεται κάθε δικαστής.
Αντιθέτως, ενδείκνυται, έστω και προσωρινά, μέχρι τον
ουσιώδη περιορισμό της εκκρεμότητας κάθε δικαστηρίου, η αύξηση των ανωτέρω αριθμών (βλ. πρακτικά 10,
12/2012, 5, 6, 8, 21/2013, 2, 6, 16α/2014, 5, 6, 9, 10, 11, 12, 13, 14,
15/2015 της Ολομέλειας του Συμβουλίου της Επικρατείας
σε Συμβούλιο). Μειοψήφησε ο Αντιπρόεδρος Ιωάννης
Γράβαρης, ο οποίος διατύπωσε την ακόλουθη γνώμη:
Ρυθμίσεις που αφορούν την ποσότητα και την ταχύτητα
στην παροχή δικαστικής εργασίας, παράλληλα με την
επιδίωξη του επίκαιρου της απονομής της δικαιοσύνης,
είναι αυτονόητο ότι οφείλουν σε κάθε περίπτωση, αφ’
ενός μεν να διασφαλίζουν το ποιοτικό εκείνο επίπεδο
που συνιστά την ουσία της δικαιοδοτικής κρίσης, αφ'
ετέρου δε να μην παραγνωρίζουν τις σωματικές και
ψυχικές αντοχές των δικαστικών λειτουργών. Κατά την
έννοια, επομένως, των πιο πάνω διατάξεων, ερμηνευόμενων εν όψει των παραδοχών αυτών, όταν θεσπίζο−
νται ή τροποποιούνται διατάξεις κανονισμού διοικητικού
δικαστηρίου που άπτονται των εν λόγω ζητημάτων, η
αρμόδια, καταρχήν, ολομέλεια του οικείου δικαστηρίου
οφείλει να συνεκτιμά όλους τους σχετικούς παράγοντες και να προκρίνει αιτιολογημένα τη ρύθμιση εκείνη
που, υπό τις συγκεκριμένες συνθήκες, ικανοποιεί κατά
τον καλύτερο δυνατό τρόπο τα προεκτεθέντα κριτήρια.
Ενόψει δε των αυτών κριτηρίων ελέγχεται ακολούθως η
ρύθμιση από το Συμβούλιο της Επικρατείας, το οποίο,
κατά τον έλεγχο του αυτό, οφείλει να λαμβάνει υπ’ όψη
του τις αιτιολογίες του οικείου διοικητικού δικαστηρίου,
καθώς και την κατά το Σύνταγμα λειτουργική ανεξαρτησία των δικαστών που το συγκροτούν.
4. Επειδή, με την υποβαλλόμενη προς έγκριση απόφαση της Ολομέλειας του Διοικητικού Πρωτοδικείου Ναυ−
πλίου προτείνεται η εξής ρύθμιση ως παράγραφος 1 του
άρθρου 3 του Κανονισμού: «Εκτός του αριθμού των κατά
τη διάρκεια των δικαστικών διακοπών (1 Ιουλίου έως 15
Σεπτεμβρίου) προσδιοριζόμενων υποθέσεων (άρθρο 32
Κ.Ο.Δ.Κ.Δ.Λ.), ο αριθμός των υποθέσεων κάθε δικασίμου
(Μονομελούς και Τριμελούς συνθέσεως) ορίζεται σε 20
υποθέσεις ανά δικαστή το μήνα, και 200 κατά ανώτατο
όριο ετησίως, στις οποίες συνυπολογίζονται οι υποθέσεις που εισάγονται μετά από προδικαστική απόφαση,
οι αιτήσεις συμμόρφωσης της Διοίκησης προς τις αποφάσεις των διοικητικών δικαστηρίων (Ν. 3068/2002 −Α΄
274), οι αιτήσεις για δίκαιη ικανοποίηση των διαδίκων
(Ν. 4055/2012, ΦΕΚ Α΄ 51), οι αιτήσεις του Ν. 2910/2001
(αντιρρήσεις αλλοδαπών) και κατά το ήμισυ οι υποθέσεις που εξετάζονται κατά τη διαδικασία των άρθρων
126Α του Κώδικα Διοικητικής Δικονομίας (Ν. 2717/1999
− Α΄ 97) και 34Α του Π.δ. 18/1989 (Α΄ 8) και οι αιτήσεις
προσωρινής δικαστικής προστασίας, όχι όμως και οι αιτήσεις διορθώσεως ή ερμηνείας αποφάσεων». Η ρύθμιση
αυτή, με το πιο πάνω περιεχόμενο, δεν εγκρίνεται' τούτο
δε, διότι, ναι μεν με αυτή καθορίζονται οι ίδιοι αριθμοί
των υποθέσεων ανά δικαστή, το μήνα και ετησίως («20»
και «200», αντιστοίχως), οι οποίοι έχουν ορισθεί με τη
διάταξη του άρθρου 3 του ισχύοντος Κανονισμού που
αντικαθίσταται, και μάλιστα, σε αντίθεση με την διάταξη
αυτή, «εκτός του αριθμού των κατά τη διάρκεια των
δικαστικών διακοπών (1 Ιουλίου έως 15 Σεπτεμβρίου)»,
με συνέπεια ο αριθμός των 200 υποθέσεων να προσαυξάνεται με τον αριθμό των υποθέσεων που χρεώνεται
κάθε δικαστής κατά τη διάρκεια της περιόδου των δικαστικών διακοπών (βλ. πρακτικό 12/2012 της Ολομέλειας
του Συμβουλίου της Επικρατείας σε Συμβούλιο), κατά
το μέρος, όμως, κατά το οποίο θεσπίζεται ανώτατο όριο
αριθμού υποθέσεων ανά δικαστή κατ’ έτος και ορίζεται
ότι στις υποθέσεις αυτές «συνυπολογίζονται οι αιτήσεις
του Ν. 2910/2001 (αντιρρήσεις αλλοδαπών)», η προτεινόμενη ρύθμιση οδηγεί σε επιβράδυνση του ρυθμού
εκδίκασης των υποθέσεων. Ως προς το σημείο αυτό
απαιτείται η τροποποίηση του υφιστάμενου Κανονισμού με την εισαγωγή ρύθμισης που να διασφαλίζει ότι
εφεξής ο προσδιορισμός των υποθέσεων ανά δικάσιμο
και η συνακόλουθη χρέωση των δικαστών θα γίνεται
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
κατά τρόπο ώστε η ανά δικαστή χρέωση να μην είναι
κατώτερη από τις 210 υποθέσεις ετησίως, στις οποίες
θα συνυπολογίζονται οι υποθέσεις για τις δικάσιμους
των δικαστικών διακοπών, οι αιτήσεις συμμόρφωσης της
Διοίκησης προς τις αποφάσεις των διοικητικών δικαστηρίων (Ν. 3068/2002, Α΄ 274), οι αιτήσεις για δίκαιη ικανο−
ποίηση των διαδίκων (Ν. 4055/2012, Α΄ 51), και κατά το
ήμισυ οι υποθέσεις που εξετάζονται κατά τη διαδικασία
των άρθρων 126Α του Κώδικα Διοικητικής Δικονομίας
(Ν. 2717/1999, Α΄ 97) και 34Α του Π.δ. 18/1989 (Α΄ 8), όχι
όμως και οι αιτήσεις διορθώσεως ή ερμηνείας αποφάσεων. Οι αιτήσεις προσωρινής δικαστικής προστασίας
πρέπει να συνυπολογίζονται μόνο κατά το ήμισυ, κατά
μερική αποδοχή της ρύθμισης που προτείνεται με το
μνημονευμένο στην πρώτη σκέψη 3589/22.10.2014 έγγραφο της Γενικής Επιτρόπου της Επικρατείας των τακτι−
κών διοικητικών δικαστηρίων (να μη συνυπολογίζονται),
ενώ οι αντιρρήσεις κατά αποφάσεων κράτησης αλλοδαπών πρέπει να συνυπολογίζονται σε ποσοστό 5%,
εφόσον οι σχετικές αποφάσεις που εκδίδει κάθε δικαστής ανά έτος υπερβαίνουν τις εκατό (100). Περαιτέρω,
πρέπει να ορισθεί ότι η μηνιαία χρέωση ανά πρωτοδίκη
ανέρχεται σε τουλάχιστον είκοσι (20) υποθέσεις, ενώ
σε κάθε πρωτοδίκη ανατίθενται τουλάχιστον δέκα (10)
υποθέσεις κατά τη δικάσιμο των τμημάτων των δικαστικών διακοπών (βλ. άρθρο 32 του Κώδικα οργανισμού
δικαστηρίων και κατάστασης δικαστικών λειτουργών και
πρακτικά 21/2013, 5, 9, 14, 15/2015 της Ολομέλειας του
Συμβουλίου της Επικρατείας σε Συμβούλιο).
5. Επειδή, περαιτέρω, η Ολομέλεια του Διοικητικού
Πρωτοδικείου Ναυπλίου προτείνει την εξής ρύθμιση
ως παράγραφο 2 του άρθρου 3 του Κανονισμού: «Μετά
από απόφαση του δικαστή που διευθύνει το δικαστήριο,
μπορεί να ορίζεται αριθμός υποθέσεων καθ’ υπέρβαση
των 20 υποθέσεων ανά δικαστή το μήνα και σε ποσοστό που δεν υπερβαίνει το 20% του αριθμού αυτού
σε επείγουσες περιπτώσεις (άρθρο 15 περ. β΄ υποπε.
δδ του Κ.Ο.Δ.Κ.Δ.Λ.), καθώς και σε περιπτώσεις ομοίων
υποθέσεων ή υποθέσεων που θέτουν ζήτημα το οποίο
έχει ήδη λυθεί αμετακλήτως». Η ρύθμιση αυτή, κατά το
μέρος που αναφέρεται στον προσδιορισμό των υποθέσεων καθ’ υπέρβαση του κατώτατου αριθμού (20)
των ανατιθέμενων υποθέσεων ανά δικαστή το μήνα «σε
επείγουσες περιπτώσεις», ρύθμιση την οποία προβλέπει ειδικά το άρθρο 15 παρ. 7 περίπτ. β υποπερίπτ. δδ
του Κώδικα οργανισμού δικαστηρίων και κατάστασης
δικαστικών λειτουργών, όπως έχει τροποποιηθεί με το
άρθρο 85 του Ν. 4055/2012 (Α΄ 51), και έχει προτείνει η Γενική Επίτροπος της Επικρατείας με το προαναφερόμενο
έγγραφο της (3589/22.10.2014), εγκρίνεται (βλ. πρακτικό
5/2015 της Ολομέλειας του Συμβουλίου της Επικρατείας
σε Συμβούλιο), με μόνη την παρατήρηση μετά το «άρθρο
15» να τεθεί «παρ. 7» και μετά την «υποπερ. δδ» να τεθεί
«και περ. γ». Κατά το μέρος δε που αναφέρεται στον
καθ’ υπέρβαση προσδιορισμό των υποθέσεων «σε περιπτώσεις ομοίων υποθέσεων ή υποθέσεων που θέτουν
ζήτημα το οποίο έχει ήδη λυθεί αμετακλήτως», το προτεινόμενο ποσοστό «20%» πρέπει να αντικατασταθεί με
το ποσοστό «30%» (βλ. πρακτικό 14/2015 της Ολομέλειας
του Συμβουλίου της Επικρατείας σε Συμβούλιο. Επίσης,
πρβ. πρακτικά 5, 21/2013, 6, 16α/2014 της Ολομέλειας του
Συμβουλίου της Επικρατείας σε Συμβούλιο).
6. Επειδή, περαιτέρω, προτείνεται η εξής ρύθμιση ως
παρ. 4 του άρθρου 3 του Κανονισμού: «Σε περίπτωση
αποχής δικηγόρων ή απεργίας υπαλλήλων ή άλλων
παραγόντων της δίκης, οι πρωτοείσακτες υποθέσεις
που θα αναβάλλονται, λόγω της αποχής ή απεργίας,
σε άλλη δικάσιμο ή άλλες δικάσιμους, θεωρούνται
πρωτοείσακτες για τη χρέωση των δικαστών κατά τις
επόμενες δικάσιμους». Η ρύθμιση όμως αυτή έχει ως
συνέπεια να μειώνεται αδικαιολογήτως η χρέωση των
δικαστών (βλ. πρακτικά 10/2012, 5, 8/2013, 6/2014, 14/2015
της Ολομέλειας του Συμβουλίου της Επικρατείας σε
Συμβούλιο). Συνεπώς, στην πιο πάνω παράγραφο (4)
πρέπει να προβλεφθεί ότι οι υποθέσεις αυτές «δεν θεωρούνται πρωτοείσακτες» και, ακολούθως, να προστεθεί
δεύτερο εδάφιο, το οποίο έχει ως εξής: «Ο δικαστής
που διευθύνει το δικαστήριο, μπορεί να προσδιορίζει
τη συζήτηση των αναβαλλόμενων υποθέσεων και σε
εμβόλιμη δικάσιμο» (βλ. πρακτικό 5/2013).
Διά ταύτα
Εγκρίνει εν μέρει την υποβαλλόμενη με την 1/2015 απόφαση της Ολομέλειας των Δικαστών του Διοικητικού
Πρωτοδικείου Ναυπλίου τροποποίηση του ισχύοντος
Κανονισμού Εσωτερικής Υπηρεσίας του ανωτέρω Διοικητικού Πρωτοδικείου (2763/27.4.2009 απόφαση του
Γενικού Γραμματέα του Υπουργείου Δικαιοσύνης, Β΄
891/13.5.2009) και αναπέμπει την απόφαση αυτή στο ίδιο
όργανο προς τροποποίηση και συμπλήρωσή της, κατά
το σκεπτικό.
Για την πιστοποίηση των ανωτέρω συντάσσεται το
παρόν πρακτικό.
Ο Πρόεδρος
ΝΙΚ. ΣΑΚΕΛΛΑΡΙΟΥ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160200850.pdf | Tokens: 16905]